YuKOS kompaniyasining sobiq rahbari Mixail Xodorkovskiy Euronews telekanaliga bergan intervyusida Rossiyaga qaytmoqchiligini aytdi. "Men nafaqat istisno qilmayman, balki Rossiyaga qaytishimga mutlaq ishonaman", deb aytdi Xodorkovskiy. Ayni vaqtda Xodorkovskiy Shveytsariyada yashamoqda, u Rossiyada ozodlikka chiqarilgandan keyin bu davlatda yashashga ruxsat olgan. Aprelda Xodorkovskiy Rossiyaga qaytmoqchi emasligini aytgandi.